Kookkuns: Pizza is mos kuierkos
Pizza is mos kuierkos
Hierdie Pizza-resep is genoeg vir 6 persone:
375 mℓ water
15 mℓ vinkelsaad
15 mℓ winterspeserymengsel, opsioneel (klik vir winterspeserymengsel resep)
15 mℓ knoffel, fyngekap
60 mℓ dennepitte of sonneblomsaad, gerooster, vir opdiening
125 mℓ crème fraîche, vir opdiening
Sit die uie, knoffel, tiemie en botter in ’n oondpan. Besprinkel
met olyfolie en rooster vir 45 min. of tot sag en gekaramelliseer.
Meng die meel, gis en sout met die hand of met ’n spaan in die bak van ’n staanmenger. Voeg die water stadig by en meng vir 3-5 min. teen ’n stadige spoed tot die deeg bymekaarkom. Meng vir nog sowat 4 min.
Bedek met ’n vadoek en laat rus vir 30 min. of tot dit tot dubbel die grootte gerys het.
Verhoog die oond se temperatuur tot 210 °C en sit ’n bakplaat daarin om warm te word. Verdeel die deeg in 2, rol liggies uit en strooi vinkelsaad en die speserymengsel oor. Rol sodat die speserye in die deeg vassit en rol dan dun uit.
Meng die olyfolie en knoffel en verf aan die deeg.
Sit die deeg op die warm bakplaat en bak vir 15-20 minute tot goudbruin.
Druk die sagte knoffel uit die huisies en meng met die crème fraîche.
Rangskik die uitjies op die basis, gevolg deur die dennepitte, en skep groot eetlepels van die knoffel-crème fraîche daarop. Rangskik heel laaste oreganum- en tiemietakkies bo-op.
op 12/02/2016 09:36:00 am